حونەین کوڕی ئیسحاق

حونەین کوڕی ئیسحاق (٨٠٩ - ٨٧٣ز) زانستیار و وەرگێڕ و پزیشکی مەسیحی نەستۆریای سەدەی نۆی زایینی بووە، ھەروەھا یەکێک بوو لە پرۆفیسۆرەکانی بزووتنەوەی وەرگێڕان.

 ژیان 
لە شاری بەغدا لەدایکبووە و خوێندنی سەرەتایی لە شاری شام تەواو کردووە. لە تەمەنی گەنجیدا گەڕاوەتەوە بەغدا و بە ئامادەبوونی یۆھانا ئیبن مەسویە پزیشک و وەرگێڕ لە دەرباری ھارون ڕەشید و بەڕێوەبەری بەیت ئەلحیکمە خوێندوویەتی. چونکە زۆر زیرەک بوو، زۆرجار لەگەڵ مامۆستاکەدا دەمەقاڵەی دەکرد، ئەمەش بووە ھۆی دەرکردنی. پاشان دەستی کرد بە فێربوونی زمانی یۆنانی و چووە بەسرە بۆ لای زمانزانە بەناوبانگەکەی خەلیل ئیبن ئەحمەد. لە ساڵی ٢١١ی کۆچی دا گەڕایییەوە بەغدا و پەیوەندی بە خزمەتی جبریل بن بەختیشوا پزیشکی مەعمون کرد. لەسەر داوای جبرێل و یۆحەنا ئیبن مەسویە، کتێبەکانی گالێن، لەوانە «ئەسنەف الحمییەت» و «کیتاب فی القاوی الطبع» لە یۆنانییەوە وەرگێڕاوە بۆ عەرەبی.

 سەرچاوەکان 

پۆل:مەسیحییەکانی عێراق
پۆل:عەرەبەکانی سەدەی ٩یەم
پۆل:ماتماتیکزانانی موسڵمانی سەدەکانی ناوەڕاست
پۆل:مردووانی ٨٧٣
پۆل:پزیشکە عەرەبەکانی سەدەکانی ناوەڕاست
پۆل:پزیشکەکانی سەدەکانی ناوەڕاستی ئیسلام
پۆل:پزیشکەکانی سەدەی ٩یەم